2020. gada 10. martā Rīkojums Nr. 98

Rīgā (prot. Nr. 10 11. §)

**Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 01.00.00 "Apropriācijas rezerve" uz Kultūras ministrijas apakšprogrammu 19.03.00** "**Filmu nozare"**

1. Atbilstoši likuma "Par valsts budžetu 2020. gadam" 50. panta 2. punktam atbalstīt apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 01.00.00 "Apropriācijas rezerve" 140 875 *euro* apmērā uz Kultūras ministrijas apakšprogrammu 19.03.00 "Filmu nozare", lai nodrošinātu līdzfinansējumu ārvalstu filmu uzņemšanai.

2. Kultūras ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par valsts budžeta apropriācijas pārdali atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, pārdalīt apropriāciju.

Ministru prezidents A. K. Kariņš

Kultūras ministrs N. Puntulis